শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
সিয়া সাম্রাজ্য
সিয়া সাম্রাজ্য (; আনু. খ্রিষ্টপূর্ব ২০৭০ অব্দ – আনু. খ্রিষ্টপূর্ব ১৬০০ অব্দ) চীনের ইতিহাসে প্রথম সার্বভৌম সাম্রাজ্য। খ্রিষ্টপূর্ব একবিংশ অব্দ থেকে খ্রিষ্টপূর্ব ষোড়শ অব্দ পর্যন্ত প্রায় ৫০০ বছর ১৪টি প্রজন্মের ১৭ জন সম্রাট রাজত্ব করেছিল। বর্তমান চীনের সানসি প্রদেশের দক্ষিণাঞ্চল ও হোনান প্রদেশের পশ্চিমাঞ্চল ছিল এই সাম্রাজ্যের ব্যপ্তি। "ব্যাম্বু অ্যানালস", "ক্ল্যাসিকস অব হিস্ট্রি", "ইতিহাসের আলেখ্য" গ্রন্থে চীনের এই সাম্রাজ্যের উল্লেখ রয়েছে। কিংবদন্তী অনুসারে, ইয়ু দ্য গ্রেট সিয়া সাম্রাজ্যের প্রতিষ্ঠাতা। তিনি সম্রাট সুনের পর সিংহাসনে আরোহণ করেন।